Clifford Geertz

Clifford Geertz (* 23. august 1926, San Francisco, Kalifornia, USA – † 30. október 2006, Philadelphia, Pensylvánia) bol americký antropológ, profesor sociálnych vied v Ústave pre pokročilé štúdiá v Princetone, hlavný predstaviteľ a spoluzakladateľ symbolickej antropológie. 

Geertz skúmal náboženstvo na Jáve a zaoberal sa komparatívnou religionistikou a semiotikou, až napokon dospel k všeobecným metodologickým otázkam kultúrnej antropológie.

Geertz chápe kultúru ako systém symbolov, ktoré vytvárajú modely reality, zahrňujúce interpretáciu sveta, a modely pre realitu, organizujúce sociálny život človeka. Svet človeka je súborom symbolických textov a akcií.

V knihe „Dielo a životy: antropológ ako autor“ Geertz relativizuje gnozeologický dosah antropologických výskumov konštatovaním, že za najvýznamnejšie antropologické diela boli vždy považované texty dosahujúce zároveň najvyššie literárne kvality.

 Dielo 
 The Religion of Java (1960)
 Islam Observed, Religious Development in Morocco and Indonesia (1968)
 The Interpretation of Cultures (1973), česky Interpretace kultur, Praha: Slon (2000)
 Kinship in Bali (1975)
 Negara: The Theatre State in Nineteenth Century Bali (1980)

 Externé edkazy 
 HyperGeertz©WorldCatalogue Stránka so zoznamom všetkej jeho tvorby 


Kategória:Antropológovia USA
Kategória:Osobnosti zo San Francisca
Kategória:Osobnosti z Philadelphie